TRC วิ่งฉิวกว่า 4% หลังคว้างานก่อสร้างใหม่ 2 โครงการ มูลค่า 1.4 พันลบ.
TRC วิ่งฉิวกว่า 4% หลังคว้างานก่อสร้างใหม่ 2 โครงการ มูลค่า 1.4 พันลบ. โดยล่าสุด ณ เวลา 10.31 น. อยู่ที่ระดับ 0.49 บาท บวก 0.02 บาท หรือ 4.26% สูงสุดที่ระดับ 0.50 บาท ต่ำสุดที่ระดับ 0.48 บาท มูลค่าการซื้อขาย 10.23 ล้านบาท
4 ก.ย. 2561

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 10.31 น. อยู่ที่ระดับ 0.49 บาท บวก 0.02 บาท หรือ 4.26% สูงสุดที่ระดับ 0.50 บาท ต่ำสุดที่ระดับ 0.48 บาท มูลค่าการซื้อขาย 10.23 ล้านบาท

โดยราคาหุ้นปรับตัวเพิ่มขึ้นหลังวานนี้บริษัทแจ้งรับงานคว้างานก่อสร้างใหม่ 2 โครงการ มูลค่า 1.43 พันลบ. ประกอบด้วย โครงการก่อสร้างสะพานข้ามแยก ณ ระนอง มูลค่างาน 1,257.08 ล้านบาท ระยะเวลาทำงาน 900 วัน คาดว่าจะลงนามในสัญญาภายในเดือนกันยายน-ตุลาคม 2561 และโครงการก่อสร้างปรับปรุงขยายผิวจราจรและงานสาธารณูปโภคถนนสามวา มูลค่างาน 171.54 ล้านบาท ระยะเวลาทำงาน 360 วัน คาดว่าจะลงนามในสัญญาภายในเดือนกันยายน 2561